Eelnõu EMP ühiskomitee otsus millega muudetakse EMP lepingu XI lisa (Telekommunikatsiooniteenused) - Ühenduse ühise seisukoha eelnõu /* SEK/2005/0646 lõplik */





[pic] | EUROOPA ÜHENDUSTE KOMISJON | Brüssel 19.5.2005 SEK(2005) 646 lõplik Eelnõu EMP ÜHISKOMITEE OTSUS millega muudetakse EMP lepingu XI lisa (Telekommunikatsiooniteenused) - Ühenduse ühise seisukoha eelnõu - (komisjoni esitatud) SELETUSKIRI 1. Nõutava õiguskindluse ja ühtsuse tagamiseks peab EMP ühiskomitee pärast asjaomaste ühenduse õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. Seepärast peaks EMP ühiskomitee EMP lepingu XI lisa (Telekommunikatsiooniteenused) muutma ja võtma vastu lisatud otsuse eelnõu, mis käsitleb järgmist akti: - 32004 R 0460 : Euroopa Parlamendi ja nõukogu määrus (EÜ) nr 460/2004, 10. märts 2004, millega luuakse Euroopa Võrgu- ja Infoturbeamet (ELT L 77, 13.3.2004, lk 1). 3. EMP ühiskomitee otsuse eelnõuga nähakse ette raamistik Euroopa Majanduspiirkonna EFTA riikide osalemiseks Euroopa Võrgu- ja Infoturbeametis, sealhulgas eelkõige Euroopa Majanduspiirkonna EFTA riikide finantsosalust käsitlevad sätted, samuti kord, mis käsitleb nende riikide osalemist määrusega loodud komitees, s.t täies mahus osalus ilma hääleõiguseta. 4. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktiga a nähakse ette, et nõukogu võtab vastu ühenduse seisukoha otsuste suhtes, millega laiendatakse ühenduse õigusakte oluliste muudatustega. 5. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon nii kiiresti kui võimalik ühenduse seisukoha EMP ühiskomitees. Eelnõu EMP ÜHISKOMITEE OTSUS millega muudetakse EMP lepingu XI lisa (Telekommunikatsiooniteenused) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artiklit 98, ning arvestades järgmist: (1) Lepingu XI lisa on muudetud EMP ühiskomitee […] otsusega nr ….[1] (2) Euroopa Parlamendi ja nõukogu 10. märtsi 2004. aasta määruse (EÜ) nr 460/2004, millega luuakse Euroopa Võrgu- ja Infoturbeamet,[2] eesmärk on suurendada ühenduse, liikmesriikide ning ühtlasi ka ettevõtjate võimet ennetada ja lahendada võrgu- ja infoturbe probleeme. (3) Euroopa Võrgu- ja Infoturbeameti tegevus võib mõjutada võrgu- ja infoturbe probleemide lahendamist Euroopa Majanduspiirkonnas. (4) Seepärast tuleb määrus (EÜ) nr 460/2004 lepingusse inkorporeerida, et võimaldada EFTA riikidel Euroopa Võrgu- ja Infoturbeameti tegevuses täiel määral osaleda, ON TEINUD JÄRGMISE OTSUSE: Artikkel 1 Lepingu XI lisa muudetakse vastavalt käesoleva otsuse lisale. Artikkel 2 Määruse (EÜ) nr 460/2004 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et kõik lepingu artikli 103 lõike 1 kohased teated on edastatud EMP ühiskomiteele.* Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid LISA EMP ühiskomitee otsus nr [ ...] Lepingu XI lisa punkti 5cn järele (komisjoni otsus 2003/548/EÜ) lisatakse järgmine punkt: „5co. 32004 R 0460 : Euroopa Parlamendi ja nõukogu määrus (EÜ) nr 460/2004, 10. märts 2004, millega luuakse Euroopa Võrgu- ja Infoturbeamet (ELT L 77, 13.3.2004, lk 1). Käesolevas lepingus loetakse selle määruse sätteid järgmises kohanduses: a) kui allpool ei ole sätestatud teisiti ja sõltumata lepingu protokollist nr 1, loetakse, et kõnealuses määruses sisalduv termin „liikmesriik/riigid“ ja muud nende avalikke üksusi tähistavad terminid hõlmavad lisaks oma tähendusele kõnealuses määruses ka EFTA riike ja nende avalikke üksusi. Kohaldatakse protokolli nr 1 lõiget 11. b) EFTA riikide osas aitab lennundusohutusamet vajaduse korral olenevalt asjaoludest EFTA järelevalveametit või alalist komiteed nende ülesannete täitmisel. c) Artiklisse 6 lisatakse järgmine lõige: „11. EFTA riigid osalevad täies mahus haldusnõukogus, kus neil on ELi liikmesriikidega samad õigused ja kohustused, välja arvatud hääleõigus.“. d) Artiklisse 14 lisatakse järgmine tekst: „4. Käesoleva määruse kohaldamisel kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) ka kõikide EFTA riike käsitlevate ameti dokumentide suhtes.“. e) Artiklisse 15 lisatakse järgmine lõige: „12. EFTA riigid osalevad lõikes 1 nimetatud ühenduse osamaksu tasumises. Selleks kohaldatakse lepingu artikli 82 lõike 1 punkti a ja protokolli 32 mutatis mutandis .“. f) Artiklisse 19 lisatakse järgmine lõige: „3. Erandina Euroopa ühenduste muude teenistujate teenistustingimuste artikli 12 lõike 2 punktist a võib ameti tegevdirektor võtta EFTA riikide täieõiguslikke kodanikke tööle lepingu alusel.“. g) Artiklisse 20 lisatakse järgmine lõige: „2. EFTA riigid kohaldavad ameti ja selle töötajate suhtes Euroopa ühenduste privileegide ja immuniteetide protokolli ja selle alusel vastuvõetud kehtivaid eeskirju.“.“ [1] ELT C , , lk [2] ELT L 77, 13.3.2004, lk 1. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]